નોઇડામાં રહેતી એક ટીનેજ છોકરીનું મર્ડર થાય છે. એ માટે ઘરના નોકર પર શક જાય છે, પણ બીજા દિવસે એ સર્વન્ટની પણ લાશ મળે છે. ઘરમાં ચાર વ્યક્તિ રહે છે, જેમાંથી બેનું મર્ડર થઈ ગયું છે અને બે હયાત છે. ઇન્વેસ્ટિગેશન ઑફિસર (ઇરફાન ખાન) તલવાર-કપલ (નીરજ કાબી અને કોંકણા સેન)ની અરેસ્ટ કરે છે અને તેમને જેલમાં ધકેલી દે છે. રિયલમાં આ ઘટના પણ આ જ રીતે આરુષીના કેસમાં બની હતી, પણ ફિલ્મમાં આ ઘટનાને એક નહીં, ત્રણ દૃષ્ટિકોણથી દેખાડવામાં આવે છે અને દરેક દૃષ્ટિકોણ પાસે યોગ્ય કારણો પણ છે. ‘તલવાર’ની રિલીઝ રોકવા માટે આરુષીની મમ્મી ડૉ. નૂપુર તલવારે દિલ્હી કોર્ટમાં રિક્વેસ્ટ કરી હતી, પણ આ રિક્વેસ્ટ કોર્ટે માત્ર દસ જ મિનિટમાં રિજેક્ટ કરી દીધી હતી, જેને કારણે ‘તલવાર’ની રિલીઝમાં કોઈ અડચણ આવી નહીં.